Bestattung – Plattdüütsch – Am Grab

An`t Graff

Vull Vertruuen op unsen Herrgott nehmt wi Afscheed vun unse Schwester/ unsen Broder in Christus N.N.. Wi leggt sien Lief/sien Asche in Gott sien Acker.

Erdwurf:

Eerd to Eerd,

Asche to Asche,

Stoff to Stoff.

Awer een Minsch is veel mehr as Eerd, Asche un Stoff. Dorüm warrd Jesus Christus em operwecken an de Jüngste Dag. He schall em/ehr gnädi ween in`t Gericht. Sien ewig Herrlichkeit schall em/ ehr lüchten.

De Freeden vun uns Herrn wees mit ehr/em!

Jesus Christus trööstet uns mit sien Woord: „Ik bün dat Operstahn un dat Leewen. De an mi glööwen deit, de warrd leewen, ok wenn he starwen deit. Un de leewen un an mi glööwen deit, de warrd nie nich starwen!“

Laat uns tosamen beden

Vaterunser

Segen

De Herr segen di un hool sien Hannen öwer di!

De Herr seh di fründli an un wees di gnädi!

De Herr laat sien Oogen in Leevde op di rohn un geew di Freeden!

Amen.

Autor: Peter Schuchardt.